Kubanske cigare - tražena roba
Američka carinska služba zabilježila povećanu količinu te krijumčarene robe koja se ilegalno doprema u Sjedinjene Države.
U septembru je predsjednik Barack Obama produžio embargo protiv Kube koji je na snazi još od šezdesetih godina prošlog vijeka i kojim se američkim gradjanima i kompanijama zabranjuje trgovina sa kubanskim kompanijama i kupovina kubanskih proizvoda, uključujući popularne kubanske cigare. U Medjunarodno poštansko odjeljenje na čikaškom aerodromu stigne ih na hiljade svakoga dana. Kutije, koverte i paketi iz stranih zemalja, poslani na neku adresu širom Sjedinjenih Država. Carinski službenici, poput Davida Radzickog, kontrolišu svaku pošiljku obraćajući pažnju na bilo šta neuobičajeno: Od novembra do danas, hiljade paketa nije stiglo do primalaca. I to zbog toga što je u njima bilo na desetine, čak i stotine kubanskih cigara. Prema američkom trgovinskom embargu protiv Kube iz 1962. godine, njihov je uvoz nezakonit i one su oduzete. kaže Brian Bell, službenik za odnose sa javnošću pri Carinskoj Službi Sjedinjenih Država, i dodaje: Ova je služba počela da plijeni veće količine cigara sredinom novembra. Od tada, kaže Radzitcki, konfiskovano ih je više od 100 hiljada. A taj broj svakodnevno raste, zajedno sa brojem pristižućih paketa. . Bell dodaje da je porast kontrole šverca kroz Chicago nastao dijelom i zbog novih sigurnosnih mjera, uvedenih nakon pokušaja terorističkih napada eksplozivom sakrivenim u kartridže za printere. A mnoge pošiljke cigara su svoj put do Amerike nalazile kao poštanski paketi koje prevoze putnički avioni. Sa novim restrikcijama, te cigare moraju da putuju teretnim avionima. Veoma malo, a možda i nimalo cigara dolazi ovamo direktno iz Kube. Najveći dio njih su kupljene od nekih švajcarskih kompanija koje netačno tvrde da ih one mogu izvesti u Sjedinjene Države. A mnogi teretni avioni slijeću upravo na čikaški aerodrom O,Hare, gdje ih agenti presreću i plijene. . Umjesto očekivanih cigara, konačni primaoci dobijaju potvrdu od Carinske i granične uprave u kojoj je naznačeno zašto su cigare oduzete. Svi ilegalno prošvercovani artikli zatim idu u dobro zaštićeno skladište, prije nego budu uništeni. A postoje i ozbiljne posljedice za uvoz ilegalnih cigara. Višestruki prekršioci i biznisi koji pokušaju da preprodaju švercovanu robu mogu biti kažnjeni novčano i do 55 hiljada dolara, a u rijetkim situacijama mogu biti kažnjeni i zatvorom.